Wir, der schultheiss und der rat der statt Bern, ✳ vergechen und bekennen offenlich mit disem brieff, ✳ als stoͤsz, spenn und misshellung gewesen sint ✳ zwùschent den ersamen, unseren lieben,
getrùwen ✳ schultheissen, raͤten und gemeinen burgern ✳ und insaͤssen, ✳ so in der statt Lentzburg gesessen sint und in das kilchspel Stouffen gehoͤrend, ✳ an einem und den uswendigen undertanen, ✳
so ouch in das kilchspel Stouffen gehoͤrend, ✳ zuͦ dem andren teil. ✳ semlich stoͤsz und spenn ✳ von eines lùtpriesters wegen ✳ uff die kilchen Stouffen ze erwellend ✳ und einen sigristen dar zuͦ zedingēt
und zesetzend darruͤrend. sunder meinten die egñten burgere und insaͤssen ze Lentzburg ✳ gewalt und rechtsami zehabend ✳ einen lùtpriester gen Stouffen ze erwellend ✳ und ouch einen sigristen
zedingend ✳ wand si da mit gefryet und begnàdet weren ✳ von einer hrˀschaft von Oͤsterrich, ✳ dero si vor ziten ✳ zuͦgehoͤret haben, ✳ alles nach sag soͤlicher brieffen ✳ und friheitten, ✳ so si darumb ✳
innhaben, ✳ die vor ùns ✳ ouch verhoͤret ✳ und gelesen worden sint. ✳ da wider aber die uswendigen undertanen fùrwandten ✳ und sprachen, wie das si vil kumbers mit semlichen ✳ lùtpriestn̄
haben erlitten und bedunkge si, ✳ das die burgere und insaͤssen ze Lentzburg ✳ under wilen einen lùtpriester haben erwellet, ✳ der gottes dienst und lob ✳ und ir selen heil nit als redlichen volbrechte
und schuͦffe, ✳ als aber inen nottùrftig were gesin. ✳ und darumb so getrùwen si, ✳ das ein lùtpriester gen Stouffen ✳ mit irem ràt und wissent erwellet werden soͤll. ✳ und wand nu wir, der
dikgen̄te schultheis und ràt ze Bern, ✳ von den benempten beiden teilen gantzen vollen gewalt beidù der minn und des rechten haben, ✳ si umb semlich ir stoͤsz ✳ von einander ze entscheident
nach dem ✳ und si beider sit soͤlicher sachen zuͦ ùns komen sint und ùns ouch ernstlichen darumb hant erbetten ✳ und da bi fùr sich ✳ und ir nachkomen eigenlich gelopt und versprochē ✳
alles das, ✳ so wir disen sachen uszsprechen werden, ✳ staͤt und vest ze haltend ✳ und da wider niemer me ✳ ze komend noch zeredend by guͦten trùwen aͧne geverd. ✳ harumb ✳ so haben ✳
wir dis sachen ✳ zuͦ ùns genomen ✳ und am ersten angesechen ✳ das von soͤlicher misshellunge wegen ✳ vil kumbers, ✳ nid und gebrest ✳ ufferstat ✳ und weder nutz, liebi ✳ noch frùntschaft
darusz wachsset, ✳ das aber under frùnden und undertanten, ✳ so in ein kilchspel ✳ zuͦ samen gehoͤrend, billichen zevermidenne ist. ✳ haben ouch da bi betrachttet, ✳ das soͤlich erwellen ✳
eines lutpriesters ze Stouffen den erwirdigen, geistlichen froͧwen, ✳ der aͤptisssin und convent ✳ des closters ze Kuͦngxveld zuͦgehoͤret hat, ✳ wand die selbi kilch ✳ und kilchensatz ✳ dem
jetzgen̄ten closter zuͦgehoret ✳ und nach geistlich rechtten zuͦ gewydmet worden ist, darumb die selben frowen untz har ✳ gewalt hant gehept einen jeglichen lùtpriester uff die
selben kilchen ze presentierend. ✳ und harumb beiden teilen zuͦ friden, liebi und frùntschaft ✳ so sprechen wir usz in der minn ✳ und entscheiden si also, ✳ das dweder ✳ der vorgñten
undertànen, ✳ weder die indrenn noch die ussren, noch ir nachkomen fùrwerthin niemer me keinen gewalt noch rechsami haben soͤllend ✳ nemlichen ✳ einen lùtpriester gen
Stouffen ze erwellend, sunder so wellen und sprechen wir, ✳ das die benempten ✳ erwirdigen, geistlichen froͧwen, ✳ die aͤptissi und der convent des closters ze Kùngxveld,
und dasselbe closter ✳ als ein patron ✳ furwerthin ewenklich ✳ die selben kilchen Stouffen ✳ hinlichen, besetzen ✳ und einen lùtpreister erwellen soͤllend ✳ und die undertanen also nach
iro nottdurft mit einem ersamen priester versorgen, ✳ in maͤssen, ✳ als si gott dem almechtigen ✳ darumb wellen antwùrtten, ✳ anͧe der egn̄ten undertanen und iro nachkomen
hindernùsse. ✳ wand ùns bedunkget nach loͤffen der sach, ✳ das soͤlich erwellen und besorgnùsse ✳ den frowen ✳ und dem closter ✳ ze Kùngxveld ✳ als einem patron basz zuͦgehoͤre denn ✳
den undertanen. ✳ und in denen worten ✳ so soͤllend die vorgen̄ten beid teile umb soͤlich ir fùrgeleite spenn und mishellung gar und gentzlich bericht und verslicht sin. ✳
und gebietten inen ouch disen ùnsren spruch ✳ staͤt und vest zehaltend ✳ und da wider nit ze komend in dehein wisz ✳ bi dem satz, ✳ so si ùns in diser sach ✳ getàn hant und mit
kraft dis briefs, ✳ den wir mit unser statt ✳ gemeinem angehengktem ingesigelle getan haben vestnen, ✳ der geben ist am mentag nechst vor dem heiligen pfingstag,
in dem jar ,als man von der geburt Cristi zalt ✳ vierzechenhundert ✳ zweintzig und nùn jar ✳ ꝫcꝭ ꝫcꝭ. ✳